text: Vejle brændte straffespark og måtte nøjes med et point
  29 juli 2016 kl. 05.08
  Et brændt straffespark et kvarter før slutfløjtet koster Vejle Boldklub sejren på hjemmebane over Roskilde.
  Da Roskildes Daniel Segev Jørgensen tog hånden til hjælp i feltet med et kvarter igen, lignede det kampens afgørelse. Men Simon Nagels ganske vist yderlige spark, havde Roskildes målmand luret og de 1.697 tilskuere onsdag aften på Vejle Stadion så kampen ende målløs.
  Vejle er efter to kampe stadig ubesejret - men har kun to points efter to uafgjorte kamp. Alligevel er cheftræner  Andreas Alm tilfreds med udviklingen:: 
  - Vi har en bedre rytme i dag og bedre pasningsspil, men mangler blandt andet lidt mere kvalitet i indlæggene for at blive rigtig farlige.  Det var også vigtigt at få anfører Steffen Kielstrup med igen.  FC Roskilde er et stærkt hold, og de kommer til at ligge fremme i tabellen. Men vi arbejder hårdt videre for hele tiden at forbedre os, siger Andreas Alm til Vejle Boldklubs hjemmeside.
  